У Вікіпедыі ёсць артыкулы пра іншых асоб з прозвішчам Блок.

**Марк Леапольд Бенджамін Блок** (фр.: Marc Léopold Benjamin Bloch; 6 чэрвеня 1886, Ліён, Францыя — 16 чэрвеня 1944, Сен-Дыдзье-лё-Форман) – французскі гісторык, заснавальнік школы «Аналаў».

Працы прысвечаны заходнееўрапейскаму феадалізму, аграрным адносінам у Францыі, агульным праблемам гісторыі метадалогіі. Сумесна з Люсьенам Феўрам заснаваў часопіс «Аналы»(1929). Удзельнік руху супраціву ў Францыі падчас нямецкай акупацыі. Быў арыштаваны гестапа і расстраляны.

Бібліяграфія
------------

Скончыў Вышэйшую нармальную школу (педагагічны інстытут) у Парыжы, стажыраваўся ў Лейпцыгу і Берліне, з 1912 выкладаў у ліцэях Манпелье і Амьена. Падчас Першай сусветнай вайны — у дзеючай арміі. З 1919 — прафесар Страсбургскага ўніверсітэта. З 1936 — прафесар эканамічнай гісторыі ў Сарбоне. Пасля пачатку Другой сусветнай вайны — капітан французскай арміі ў 1939 — 1940 Блок адхіліў прапанову пераехаць з акупаванай Францыі ў ЗША, жадаючы падзяліць лёс сваёй краіны. Акупанты разрабавалі яго бібліятэку; як яўрэй ён быў вымушаны сысці з «Аналаў» і публікаваўся там пад псеўданімам. Блок прыняў актыўны ўдзел у руху Супраціву, быў вымушаны перайсці на нелегальнае становішча і ў 1944 быў расстраляны гестапа.

Навуковая дзейнасць
-------------------

Блок — сацыяльны гісторык, сфера яго інтарэсаў — аграрная гісторыя, феадальны строй сярэдневяковай Еўропы, але канчатковая мэта — даць комплексны аналіз грамадства (менавіта таму ён актыўна жадаў аб'яднаць намаганні вучоных розных спецыяльнасцей на старонках «Аналаў»).

У кнізе «Характэрныя рысы французскай аграрнай гісторыі» (1931) у цэнтры ўвагі Блока — пазямельныя адносіны, але ў не меншай меры — прыёмы землекарыстання, сельскагаспадарчая тэхніка, колькасць і склад народанасельніцтва, ландшафты і т. п. Блок імкнуўся ўключыць у аграрную гісторыю і гісторыю адносін улады («Каралі і сервы: кіраўнік з гісторыі эпохі Капетынгаў»; 1920).

У працы «Каралі-Цудатворца. Нарыс уяўленняў аб звышнатуральным характары каралеўскай улады, распаўсюджаных пераважна ў Францыі і ў Англіі» (1924) Блок аналізуе т.зв. «Каралеўскі цуд» — распаўсюджаныя ў народзе вераванні і рытуалы, звязаныя з уяўленнямі, што манархі Англіі і Францыі могуць вылечваць золатушных накладаннем рук. Такім чынам Блок паказвае, што манархія выступае ў якасці сілы, якая аб'ядноўвае ўладу і магію. Гэтая кніга, амаль не заўважаная ў момант публікацыі, цяпер лічыцца адной з асноўных у гісторыі ментальнасці.

Сацыяльная гісторыя, у інтэрпрэтацыі Блока, — не толькі гісторыя адносін землеўладання і сеньярыяльнай і каралеўскай улады, формаў сялянскай залежнасці і памеснай эксплуатацыі; не абмяжоўваецца яна і вывучэннем сістэм землекарыстання. Яна ўключае ў сябе ў якасці неад'емнага кампанента чалавечай свядомасці, названую ментальнасць і толькі праз іх становіцца зразумелай і набывае сэнс для гісторыка. Гісторыя — не «вывучэнне мінулага», але «навука аб людзях у часе», «пра чалавека ў грамадстве». Для Блока нават страх перад пеклам — важны сацыяльны фактар ​​Сярэднявечча.

Метадалогія гісторыі
--------------------

Мэтай сваіх даследванняў Блок бачыў разгляд метадаў, якія ўжываліся ў гістарычных даследваннях, апісанне гісторыі такой, якой яна, па яго перакананні, будзе ў далейшым. Прадметам гістарычнага даследвання згодна гісторыку мусіць быць чалавек у часе. На падставе гэтага ён высоўвае і абгрунтоўвае паняцце гістарычнага часу, які мусіць служыць для трывалай прывязкі гістарычных падзей у часе.

Другой праблемай, распрацоўваемай Блокам з'яўляецца праблема гістарычнага назірання. Для яго мінулае – гэта пэўная зададзенасць, якую нельга змяніць і ўспрыманне гэтага мінулага непасрэдна не магчыма. Таму гісторык прапануе і метады з дапамогай які найбольш якасна магчыма аналізаваць гістарычныя крыніцы, а таксама метады іх больш шырокага аналізу.

Бібліяграфія
------------

* *Rois et Serfs*, thèse soutenue en 1920.
* *Les Rois thaumaturges*, 1924.
* *Les Caractères originaux de l'histoire rurale française*, 1931.
* *La Société féodale*, 2 vol. 1939—1940.
* *L'Étrange Défaite|L'Étrange défaite*, 1940.
* *Apologie pour l'histoire ou métier d'historien* (1941, publié en 1949)

Зноскі
------

1. 1 2  Marc Bloch // Encyclopædia Britannica Праверана 9 кастрычніка 2017.<a href='https://wikidata.org/wiki/Track:Q5375741'></a>
2. ↑  Mare Léopold Benjamin Bloch // Léonore database — ministère de la Culture. Праверана 9 кастрычніка 2017.<a href='https://wikidata.org/wiki/Track:Q2886420'></a><a href='https://wikidata.org/wiki/Track:Q384602'></a>
3. ↑  Блок Марк // Большая советская энциклопедия: [в 30 т.] / под ред. А. М. Прохоров — 3-е изд. — М.: Советская энциклопедия, 1969. Праверана 28 верасня 2015.<a href='https://wikidata.org/wiki/Track:Q5061737'></a><a href='https://wikidata.org/wiki/Track:Q17378135'></a>
4. ↑  birth certificate Праверана 2 чэрвеня 2023.<a href='https://wikidata.org/wiki/Track:Q83900'></a>
5. ↑  Блок Марк // Большая советская энциклопедия: [в 30 т.] / под ред. А. М. Прохоров — 3-е изд. — М.: Советская энциклопедия, 1969. Праверана 27 верасня 2015.<a href='https://wikidata.org/wiki/Track:Q5061737'></a><a href='https://wikidata.org/wiki/Track:Q17378135'></a>
6. ↑  *Maitron J.* Dictionnaire biographique, mouvement ouvrier, mouvement social — Paris: Éditions de l'Atelier.<a href='https://wikidata.org/wiki/Track:Q3026708'></a><a href='https://wikidata.org/wiki/Track:Q90'></a><a href='https://wikidata.org/wiki/Track:Q3173331'></a><a href='https://wikidata.org/wiki/Track:Q3579589'></a>
7. ↑  Mémoire des hommes — 2003.<a href='https://wikidata.org/wiki/Track:Q20850976'></a>
8. ↑  LIBRIS — 2013. Праверана 24 жніўня 2018.<a href='https://wikidata.org/wiki/Track:Q1798125'></a>
9. ↑  Qu'est-ce que l'histoire contemporaine ? — Hachette, 1998. — С. 70. — ISBN 2-01-145072-1<a href='https://wikidata.org/wiki/Track:Q349566'></a><a href='https://wikidata.org/wiki/Track:Q67945594'></a>

Літаратура
----------

* Гуревич, А. Я. Харитонович, Д. Э. Блок Марк / А. Я. Гуревич, Д. Э. Харитонович // Культурология

| ⛭Школа «Аналаў» |
| --- |
| Гісторыкі | **Першае пакаленне:** Марк Блок ·  Люсьен Феўр 
**Другое пакаленне:** Фернан Брадэль ·  Эрнэст Лабрус ·  П’ер Губер  ·  Жорж Дзюбі  ·  П’ер Шоню  ·  Роберт Мандру
**Трэцяе пакаленне:** Эмануэль Ле Руа Ладзюры ·  Марк Феро ·  Жак Ле Гоф ·  П’ер Нора  ·  Філіп Ар’ес
**Чацвёртае пакаленне:** Ражэ Шарц’е · Жак Рэвель · Бернар Лепеціт |
| Канцэпцыі | Доўгі час  ·  Гісторыя ментальнасцяў  ·  Гісторыя штодзённасці  ·  Новая гісторыя |

|  |  |
| --- | --- |
| ⚙️   Слоўнікі і энцыклапедыі | Вялікая каталанская · Вялікая нарвежская · Вялікая расійская (старая версія) · Кароткая яўрэйская · Britannica (онлайн) · Brockhaus · Universalis |
| Генеалогія і некрапалістыка | WikiTree · Geni.com |
| 

| Нарматыўны кантроль |
| --- |
| BAV: ADV10269207, ADV10269209, ADV10269208 · BIBSYS: 90063995 · BNC: a10427909 · BNE: XX855595 · BNF: 118923821 · CiNii: DA00434168 · CONOR: 10444899 · GND: 118659081 · ICCU: CFIV072267 · ISNI: 0000 0000 8343 3397 · LCCN: n79142969 · LNB: 000045373 · NDL: 00433537 · NKC: jn20000700187 · NLA: 36052414 · NLG: 151593 · NLP: A18332845 · NSK: 000213985 · NTA: 068976356 · NUKAT: n96400437 · PTBNP: 14657 · LIBRIS: 231827 · SUDOC: 02673298X · VIAF: 46757545 |

 |